Διεθνείς Εμπορικοί Όροι: Συγκριτική ανάλυση των κανόνων Incoterms® 2010 και Incoterms® 2020
Creators: name: Παναγιωτίδου, Χάρις Κοσμά
Publisher: name: Aristotle University of Thessaloniki
Year: 2020
Subjects: Διεθνείς Εμπορικοί Όροι
Παράδοση Πραγμάτων
Μεταβίβαση κινδύνου
Incoterms
Delivery of tangible goods
Risk transfer

description: Η παρούσα μελέτη επιχειρεί εκτενή ανάλυση των κανόνων Incoterms® ή International Commercial Terms οι οποίοι ως πρότυποι όροι τέθηκαν σε κυκλοφορία από το Διεθνές Εμπορικό Επιμελητήριο (International Chamber of Commerce) και περιέχονται σε συμβάσεις πώλησης, με σκοπό να αντιμετωπιστούν τα προβλήματα που ανακύπτουν από τα διαφορετικά συναλλακτικά και εμπορικά ήθη στο τομέα του διεθνούς εμπορίου. Συγκεκριμένα, τα συναλλασσόμενα μέρη κατά τον καθορισμό των όρων της συμφωνίας σε σχέση με τη μεταφορά των αγαθών που αποτελούν αντικείμενο της σύμβασης πώλησης, κάνουν χρήση των όρων του Διεθνούς Εμπορικού Επιμελητηρίου, περιγράφοντας τις βασικές υποχρεώσεις και ευθύνες του πωλητή και του αγοραστή σε σχέση με την παράδοση των αγαθών, την κατανομή των ευθυνών και δαπανών που προκύπτουν κατά τη μετακίνηση των πραγμάτων από την αποθήκη του προμηθευτή μέχρι τον τελικό τόπο προορισμού που έχει συμφωνηθεί. Ιδιαίτερη έμφαση, δίδεται στην εν λόγω θεματική, προκειμένου να αναδειχθούν τα πλεονεκτήματα και -συγχρόνως- οι αδυναμίες που έχουν διαφανεί κατά την εφαρμογή των κανόνων Incoterms, ως πρότυπων εμπορικών ρητρών που αντικατοπτρίζουν τους διεθνώς αποδεκτούς ορισμούς και κανόνες ερμηνείας που τίθενται στο διασυνοριακό εμπόριο, αντανακλώντας έτσι τις γενικά αναγνωρισμένες αρχές, τις εμπορικές πρακτικές και το διεθνές έθιμο του εμπορίου. Οι όροι Incoterms ενσωματώνονται στη σύμβαση πώλησης προβλέποντας: i) ορισμένους ενδεχόμενους κινδύνους που μπορεί να προκύψουν κατά την εκπλήρωση των παροχών από τα συμβαλλόμενα μέρη και, ως εκ τούτου, επιβάλλουν τη δέουσα επιμέλεια αυτών σε σχέση με τη μεταφορά των πραγμάτων από το σημείο παραλαβής μέχρι τον συμφωνημένο τόπο παράδοσης ή τον τελικό προορισμό, ii) τυχόν διατυπώσεις που σχετίζονται με τη φόρτωση και εκφόρτωση, iii) την παράδοση, iv) το χρονικό σημείο μετάθεσης του κινδύνου, v) την ασφάλισή τους, vi) τον εκτελωνισμό, δηλαδή καθορίζουν τα έξοδα και τους κινδύνους μεταξύ πωλητή και αγοραστή κατά το στάδιο εκπλήρωσης των συμβατικών καθηκόντων τους και, συγκεκριμένα, κατά τη μεταφορά των πωληθέντων πραγμάτων. Επιπλέον, η παρούσα διπλωματική εργασία αποσκοπεί στην παρουσίαση των προοπτικών των κανόνων Incoterms, αναφέροντας όλες τις σημαντικές πτυχές των διεθνών εμπορικών συναλλαγών που ρυθμίζονται κατ' αυτόν τον τρόπο. Σε αυτό το πλαίσιο, κρίσιμη καθίσταται η επισκόπηση του αντικειμένου των κανόνων Incoterms, όπως αυτό περιγράφεται στην τελευταία έκδοση του ICC, καθώς και μια κριτική αξιολόγηση της αποτελεσματικότητάς τους κατά τη διάρκεια της εφαρμογής τους. Τέλος, επικεντρώνεται στην παρουσίαση της πρόσφατης διαδικασίας αναθεώρησης, με ιδιαίτερη αναφορά στις αλλαγές που επέρχονται με τους νέους κανόνες Incoterms® 2020 σε σχέση με τους κανόνες Incoterms® 2010, εστιάζοντας παράλληλα, στη βαθύτερη κατανόηση και πρακτική εφαρμογή των διεθνών εμπορικών όρων.
description: This dissertation attempts an extensive analysis of the Incoterms® rules, an abbreviation for ''International Commercial Terms'', launched by the International Chamber of Commerce (ICC). The Incoterms® are contained in the contracts of slaes to address issues arising from the different trade customs in the field of international trade. In particular, the contracting parties when determining the terms of an international sale's agreement in relation to goods' transport, usually incorporate into it, the terms of the International Chamber of Commerce in order to define the respective duties and liabilities of the seller and the buyer associated with the delivery of goods, the transfer of risks and the division of costs from the supplier's warehouse to the agreed final destination. This study aims to highlight the advantages and, at the same time, the deficiencies that have emerged in their application as a series of pre-defined commercial terms that, one the one hand, reflect both internationally accepted definitions and rules for the interpretation of provisions imposed on cross-border trade; and on the other hand, enlighten generally recognized principles, commercial practices and international trade customs. The Incoterms® are incorporated into sales' contracts and provide for: i) certain potential risks which may arise from the fulfillment of the obligations by the contracting parties and therefore require due diligence of the parties in relation to the carriage of goods from the place of receipt to the place of delivery; ii) any formalities regarding the loading and unloading, iii) the delivery of the goods, iv) the time of the transfer of the risk, v) the insurance of the transit goods, vi) the clearance of exports and imports, determining the costs and the risks borne by each contracting party in the process of carriage of goods.. In addition, this thesis aims to present the perspectives of the Incoterms® rules, outlining all the important aspects of international trade that are regulated in this way. In this context, an overview of the subject matter of the Incoterms® rules, as described in the latest version of the ICC, as well as a critical evaluation of their effectiveness in the course of their implementation. Finally, it focuses on presenting the recently updated version, with particular reference to the changes made to the new Incoterms® 2020 in relation to the Incoterms® 2010 rules, with a view of focusing on deeper understanding and practical application of the International Commercial Terms.